Muistitietokeräyksessä taltioidaan suomalaista kiljuhistoriaa 21.2.2019

Kilju on juoma, joka on liittynyt suomalaiseen nuoruuteen sukupolvien ajan. Nuorisotutkimusverkoston muistitietokeräyksessä taltioidaan kiljuun liittyviä kokemuksia ja kertomuksia sotien jälkeisiltä vuosikymmeniltä aina nykypäivään saakka. Keräyksen tarkoituksena on tuottaa muisteluista tieteellinen julkaisu ja arkistoida kilju-muistot, jotta myös tulevat sukupolvet voivat perehtyä tähän omaleimaiseen osaan suomalaista nuoriso- ja alkoholikulttuuria.

Kilju-stoorit muistitietokeräys on nuorisotutkijoiden Mikko Salasuo ja Malin Fransberg yhteishanke, jonka avulla tutkijat haluavat selvittää kiljun merkityksiä nuorisokulttuureissa ja eri nuorisosukupolvissa.

Kilju-stooreja voi jättää webropol-lomakkeella, josta löytyvät myös tarkemmat ohjeet. Lomakkeella voi jättää myös valokuvia tai muuta aiheeseen liittyvää digitaalista materiaalia. Muistelmiaan voi jättää 1.8.2019 asti.

Muistitietojen keräyslomakkeeseen

Lisätietoja

Vastaava tutkija, dos. Mikko Salasuo

Nuorisotutkimusverkosto

Tämä sähköpostiosoite on suojattu spamboteilta. Tarvitset JavaScript-tuen nähdäksesi sen.

Tohtorikoulutettava, VTM Malin Fransberg

Tampereen yliopisto & Nuorisotutkimusverkosto

Tämä sähköpostiosoite on suojattu spamboteilta. Tarvitset JavaScript-tuen nähdäksesi sen.